जेपी हॉस्पिटल के सर्जिकल ऑन्कोलॉजी विभाग के एडिशनल डायरेक्टर डॉ. पवन गुप्ता ने भी कहा, “हमारे समाज में जब किसी व्यक्ति को कोई भी बड़ी बीमारी होती है तब वह शुरुआती अवस्था में पकड़ में नहीं आती। इसका कारण यह है कि रोगी को जब बीमारी के लक्षण दिखाई देते हैं तब वह नजदीकी डॉक्टर से परामर्श लेकर थोड़ी राहत पा लेता है और निश्चिंत हो जाता है। लोगों की इसी सोच से उनकी बीमारी जटिल तथा एडवांस बन जाती है और जिंदगी जोखिम में पड़ जाती है। भारत में कैंसर के भयावह स्थिति तक पहुंचने का यही सबसे बड़ा कारण है।”